Misrning sobiq prezidenti Muhammad Mursiy qamoqda saqlanish sharoitlari salomatligiga to‘g‘ri kelmasligini aytdi, deb xabar bermoqda Reuters axborot agentligi. Mursiy tibbiy tekshiruv o‘tkazishni talab qildi hamda qand kasalligidan aziyat chekishi sababli qamoqdagi ovqatlar sog‘lig‘iga to‘g‘ri kelmasligini aytdi. Qamoqxona xodimlari Mursiyga tashqaridan olib kelingan ovqatni yeyishga ijozat berishmadi. Qamoqxona vakillari Mursiyning bu shikoyatiga hali hech qanday izoh berishmadi.